Nye teknologier som kunstig intelligens skal bruges til at skabe gode job, hvor de spiller sammen med medarbejderen. Myndigheder og virksomheder må ikke bare se kunstig intelligens og nye it-systemer som en vej til nedskæringer og mindre personale. Nye teknologier skal i stedet spille sammen med medarbejderen, som på den måde får mere tid og nye måder at skabe værdi på for kunder og borgere. Vil man have succes med at tage nye teknologier til sig på arbejdspladsen, gælder det om at lytte til medarbejderne og tage dem med på råd fra starten, så de kan være med til at finde frem til nye løsninger. Nye teknologier giver dog også arbejdsgivere større muligheder for at overvåge og styre medarbejdere, så HK arbejder for, at etikken skal være i orden, når nye teknologier vinder indpas på arbejdspladsen. For Og så skal der være styr på etikken overfor medarbejderne. Mulighederne for at overvåge og styre sine ansatte har aldrig været større, og det er ved at være sidste øjeblik, hvor de rigtige etiske snit skal findes.